ھەڵبژاردەی تۆپی پێ عێراق, لە یەکەم یاری کۆمەڵەی دووەمی پاڵاوتنەکانی جامی جیھانی ٢٠١٨, بەرامبەر ھەڵبژاردەی ئوستورالیا تووشی دۆران بوون.
ھەڵبژاردەی ئوستورالیا, لە ناو یاریگای نیب ستادیۆمی شاری بێرس, میوانداری عێراقیەکانیان کردو و توانیان بە ئەنجامی دوو گۆلی بێ بەرامبەر, یەکەم سێ خالی کۆمەڵەی دووەم بەدەست بێنن.
لە کۆمەڵەی یەکەمی پالاوتنەکانی کیشوەری ئاسیا, بۆ گەیشتن بە جامی جیھانی ٢٠١٨ـی روسیا, ھەریەک لە ھەڵبژاردەکانی, عێراق, ئوستورالیا, ژاپۆن, ئیمارات, تایلەند و سعودیا رکابەری یەکتری دەکەن.